Cookiepolitik - Online markedsføring @ Bondtofte & Co en del af Obsidian Digital\nNår du besøger www.bondtofte.dk (herefter ”Hjemmesiden”), bliver der indsamlet en række oplysninger om dig, din computer og din adfærd på Hjemmesiden. I denne cookiepolitik kan du læse mere om de informationer, vi indsamler, hvad vi bruger dem til, hvem der har adgang til dem og hvem du kan kontakte om de indsamlede informationer.\nHjemmesiden ejes og administreres af\nRugårdsvej 7,1, 5000 Odense\nTlf: + 45 70 50 07 26\nEn cookie består af en tekstfil, der bliver lagret i din browser. Den har til formål at kunne genkende den enhed, du besøger Hjemmesiden med – og husker hvordan du har ageret, sidst du besøgte Hjemmesiden. Cookies indeholder ikke personlige oplysninger og kan ikke indeholde virus.\nHvis du ønsker at vide mere om vores behandling af dine personlige oplysninger, kan du læse mere herom i vores persondatapolitik.\nTeknisk funktionalitet– Det er vigtigt for os, at du får den bedst mulige oplevelse, når du benytter Hjemmesiden. Derfor gemmer vi dine præferencer.\nTrafikmåling – Ved at måle den trafik, der er på Hjemmesiden, ved vi, hvor mange besøgende vi har. Det er vigtigt, så vi kan sørge for, at vores servere kan holde til trafikken, og samtidig kan vi dokumentere det overfor eventuelle annoncører.\nHvordan undgår eller sletter jeg cookies?\nHvis du ikke ønsker, at Hjemmesiden lagrer cookies i din browser, kan du blokere alle cookies, slette eksisterende cookies eller vælge at modtage en advarsel, før cookies lagres i din browser.\nHvis du ønsker at foretage en sådan blokering, sletning eller administrering af advarsler, kan du finde yderligere oplysninger i denne vejledning http://minecookies.org/cookiehandtering.\nHvilke cookies anvender Hjemmesiden?\nLoven fastslår, at vi kan lagre cookies på din enhed, hvis de er strengt nødvendige for at sikre leveringen af den tjeneste, du udtrykkeligt har anmodet om at bruge. For alle andre typer cookies skal vi indhente dit samtykke.\nNår du ved brug af Hjemmesiden giver samtykke til lagring af cookies i din browser, gælder dette samtykke alene for Hjemmesiden.\nHvis du ønsker at ændre dit samtykke eller trække det tilbage, kan du gøre det her:\nDin aktuelle tilstand: Tillad alle cookies.\nNedenstående findes en oversigt over, hvilke cookies Hjemmesiden anvender. Disse er opdelt i nødvendige, præferencer, statistik og markerting. Der anvendes herudover en række ikke-klassificerede cookies.\nEn cookie bliver slettet af sig selv, når der er gået et bestemt antal måneder. Hver gang du besøger Hjemmesiden, fornyes udløbsfristen.\nVi anvender tredjepartscookies fra Google Analytics, så vi kan måle, hvor meget trafik der er på Hjemmesiden. Herudover anvender vi Call-Tracking, som bruges til at sammenkæde eventuelle telefonopkald med eksisterende Google Analytics-cookies for at skabe indblik i markedsføring.\nØnsker du at fravælge cookies fra Google Analytics, kan du klikke her: http://tools.google.com/dlpage/gaoptout.


Apowersoft Background Eraser 2.3.3 - Download.dk\nDownload Apowersoft Background Eraser nemt og gratis\nMed denne demo version, som vi linker til her på siden, får du et utrolig kraftigt program, som af sig selv er i stand til at finde baggrunden i portrætbilleder og udskifte denne med et væld af forskellige muligheder.\nProgrammet er umådeligt simpelt at bruge - faktisk så gør den nærmest alt arbejdet for dig. Dermed bliver det ikke en hovedpine at få programmet til at fungere - og du behøver ikke en digital design uddannelse, for at få nogle iøjnefaldende billede resultater.\nI den moderne verden er der stadig brug for at fjerne baggrunde\nPå trods af moderne teknologi, som blandt andet gør det muligt for os at tage billeder i højere opløsning og med langt flere detaljer, så er der stadig ikke indbygget en god løsning til at lade visse elementer (såsom personer) stå frem og gemme baggrunden væk, eller udskifte den med noget andet.\nProgrammet giver dig både mulighed for at vælge en valgfri farve fra et farvespektrum, eller at bruge en allerede eksisterende baggrund som din nye baggrund. De allerede eksisterende af slagsen ligger i mapper efter kategori, hvilket gør det langt nemmere at finde præcis hvad du leder efter.\nBrug programmet til dine profilbilleder\nDe fleste mennesker i dag har en eller anden form for digital, online profil, som de kan bruge til at opretholde deres parasociale forhold. Førstehåndsindtrykket (samt alle de indtryk som kommer derefter) er lige så vigtige online, som i virkeligheden.\nDerfor kan det også være en god idé at bruge noget energi på at få lavet et ordentligt profilbillede. Når først billedet er taget, er den sværeste del faktisk overstået.\nDu skal blot uploade filen i programmet; herefter vælger du, at du gerne vil redigere et portrætfoto og så finder programmet selv ud af, hvordan billedets baggrund skal fjernes. Skulle du alligevel ikke være tilfreds med programmets behandling af billedet, så kan du også altid gå ind og selv tilføje eller fjerne dele, som du enten ønsker at have med på billedet, eller gemme væk.\nApowersoft, firmaet bag dette program, har også en guide der hjælper dig, hvis du gerne vil bruge programmet til at lave et nyt og spændende profilbillede til Tik Tok. Du finder guiden på deres hjemmeside.\nBrug programmet til din online butik\nHvis du arbejder i en virksomhed, som sælger varer digitalt, så ved du sikkert også hvor stor en forskel det kan gøre på dit salg, hvis du har nogle flotte billeder, som hænger sammen med firmaets overordnede vision.\nProgrammet har en indbygget funktion, så du kan skabe produktfotos. På denne måde kan du nemt gå ind og tilføje en baggrund, som passer sammen med de andre produkter, du har liggende på din side. Og du sparer både tid og penge i stedet for at skulle sende de selvsamme produktfotos ind til en professionel redigerings ekspert.\nBackground Eraser sletter nemt og effektivt alt omkring produkterne, så du kan bruge mere tid på at sælge dine produkter.\nEr du begynder eller professionel fotograf, kan du også bruge Background Eraser\nFotografi, hvad end det er til hobby eller professionelt, er en sjov beskæftigelse. Men det bliver altid sjovere, når man har nogle programmer, som kan komplimentere ens interesse. Apowersofts Background Eraser er et af disse programmer - jo bedre kvalitet dine billeder er i, jo nemmere bliver det for programmet at finde ud af, præcis hvilke dele der bør være på billedet efter redigeringen, og hvilke der bør fjernes.\nEr du på udkig efter et nyt pasfoto?\nHvis du skal bruge et foto til et nyt ID kort, så kan du også lave dette i programmet. Du får selv mulighed for at beskære billedet, så det passer bedst, du kan endda også ændre på filens størrelse.\nDu kan selvfølgelig også stadig ændre på baggrunden, så du får et professionelt resultat, som du bliver rigtigt glad for.\nFjern vandmærker fra dine billeder\nHvis du ved en fejl har puttet vandmærke på et af dine billeder og nu gerne vil have det tilbage til den originale fil, så har Apowersoft også indbygget dette som en funktion. Du vælger blot det område, hvor vandmærket er, markerer det og derefter aflæser softwaren selv hvad der er tekst og hvad der er billede, hvorefter den trækker dele af baggrunden sammen, så du får et normalt billede efterfølgende.\nDe billeder, vi brugte fungerede super godt, og det var umuligt at se en forskel efterfølgende, men dine resultater vil muligvis afhænge af hvad vandmærket dækker over på billedet.\nAndet foto-baseret software du kunne være interesseret i\nHvis du er meget interesseret i at redigere dine billeder, så du kan få udskiftet dine profilbilleder på de sociale medier, så kan du også prøve PhotoDiva. Med dette program kan du justere lyset og andre vigtige dele af dine billeder. Programmet giver dig endda værktøjer til at gøre dine tænder hvidere, ændre din hudfarve og bruge ‘sculpt’ til at ændre hvordan dele af dit ansigt eller din krop ser ud på det endelige resultat.\nHvis du gerne vil have et sted at opbevare dine billeder, når først de er redigeret færdigt, så kan du installere Google Fotos. Med Google Fotos får du derudover også mulighed for at redigere i dine billeder, efter at du har importeret dem til dit fotobibliotek.\nHvis du har en del teknisk snilde, så kan du give dig i kast med Adobe Photoshop. Programmet giver dig massevis af muligheder til ikke kun redigering af dine billeder, men decideret manipulation af dine fotos. Men bare vær opmærksom på, at Photoshop altså ikke har den samme nemme tilgang som du for eksempel får i Apowersofts programmer.\nOverordnet set, er Background Eraser et godt værktøj, udviklet af Apowersoft. Du får mulighed for at redigere dine billeder og fjerne baggrundene på dine billeder uden de store problemer.\nDe tekniske lag bag programmet giver nogle overraskende gode resultater, når man tænker på, at det blot er A.I., som arbejder på dine billeder. Vi var i hvert fald positivt overraskede over hvor gode resultater vi fik ud af de billeder, vi lagde ind i programmet.\nBrugervenligheden er stor, da alle ting du kan trykke på forklarer sig selv - og programmet kører glat og problemfrit.\nDownload Apowersoft Background Eraser 2.3.3 her\nApowersoft Background Eraser 2.3.3 100 kr


Og alt det imellem… – Side 2\n2. Søndag i Advent – 2 Bloggere\n2. afsnit i vores julefyldte Søndage i Advent med den herlige frøken Bruun. Vi har brygget Hyldebær-toddy og stegt glutenfri æbleskiver efter alle kunstens regler. Som glutenallergiker, har jeg ikke fået æbleskiver i 2 år, da jeg ikke turde bevæge mit ud i det sidste år – men det var overraskende let, så har en hel del æbleskiver jeg skal ha’ ind hentet i år. *Omme nom*\nDet gode ved glutenfri æbleskiver er, at de er sundere for maven også for jer som ikke har glutenallergi. Gluten er nemlig ikke godt for tarmene og det noget man snildt kan undgå ved at udskifte enkelte melsorter ud. Det kan være en jungle at finde rundt i, men hvis man sørger for at få fibre nok, som godt kan mangle i en glutenfri diæt, så er man hurtigere på vej til en sundere livsstil.\nOpskrift på æbleskiverne: ca. 25 stk.\n250 gram rød finax\nOg vupti, i gang med en æbleskivepande og kort tid efter er der dejlige æbleskiver – som Frøken Bruun også syntes smagte meget bedre end “de rigtige skiver”. Jeg kan kun give hende ret. De blive spist med stor velbehag.\nFor at få opskriften på den dejlige hyldebær-toddy skal du et klik forbi Bruun-by-Bruun blog lige her.\nKig forbi til 3. Søndag i Advent, hvor vi forsætter juleriet for fuld hammer.\nForfatter Anne CathrineUdgivet 8. december 2013 9. december 2013 Kategorier Og alt det imellem...Skriv kommentar til 2. Søndag i Advent – 2 Bloggere\n1. Søndag i Advent – 2 Bloggere #Glutenfri Pebernødder\nGlædelig 1. december OG glædelig 1. Søndag i Advent! Nu har julen for alvor banket på døren, og jeg elsker det. Hver Søndag i Advent mødes Frøken Bruun og jeg, hvor vi julehygger og fyrer lækre opskrifter af sted til blogland. 1. søndag i Advent blev brugt på nisserier med glögg og glutenfri pebernødder – og masser julemusik.\nDe glutenfrie pebernødder smager som rigtige pebernødder = Jeg er i himlen 🙂\n1 portion Glutenfri pebernødder:\nDejen røres enten i maskine eller med skål&ske. Smør, æg og brun farin blandes sammen og røres godt indtil farinen er opløst. Melsorterne blandes sammen med\nkrydderierne og bliver tilsat til smørblandingen . rør det i 10 minutter. Derefter stilles dejen til afkøling i 30 minutter eller mere.\nRul derefter dejen ud til små pølser og skør pebernødderne i den størrelse DU kan lide dem i. De bages nu i ovnen i ca. 10 minutter ved 180 grader. MUMS!\nLæs mere juleri inde på Lindas blog, hvor hun giver jer opskriften på en dejlig juleglögg!\nForfatter Anne CathrineUdgivet 1. december 2013 1. december 2013 Kategorier Og alt det imellem...4 kommentarer til 1. Søndag i Advent – 2 Bloggere #Glutenfri Pebernødder\nJeg elsker i hvert fald smykker! Om det kan betegnes som mine bedste venner, vil jeg ikke komme ud i. Jeg har altid ringe på (dog ikke når jeg er på arbejde), øreringe glemmer jeg stadig at putte i. Det har helt sikkert noget at gøre med, at jeg først fik huller i ørene som 22 årig – så det er endnu ikke kommet ind på rygraden som for dem, der nærmest er født med huller i ørene.\nEfter mit sidste outfitsbillede, med tyl (!) syntes jeg at Aveny.dk har et godt bud på søde prinsesseringe, som ville passe perfekt til min hvide skørte. Sidste gang var det råt med feminin, måske bliver det meget mere tøset næste gang. Med et par pæne tøset ringe.\nJeg har udvalgt et par stykker på min collage, denne gang i sølv. Da jeg faktisk svømmer i guldsmykker, og ikke rigtig ejer sølv ringe. Er de ikke smukke? Aveny har masser af gode og flotte kvalitets smykker, og deres hjemmeside er bestemt et besøg værd.\n//Indlægget er udarbejdet som reklame for Aveny.dk//\nForfatter Anne CathrineUdgivet 4. oktober 2013 Kategorier Og alt det imellem...4 kommentarer til Diamonds are the girls best friend.\nWideselection.dk – bredt udvalg\nJeg har modtaget den her fine forsølvet halskæde med grå agat, fra Wideselection. Mærket er Sence Copenhagen, som laver flotte rustikke smykker.\nDen hænger i en lang lædersnor, som jeg har bundet lidt op – for ellers ville kæden hænge nede over navlen. Jeg valgte smykket i sølv, jeg er ellers mere en guld-pige. Men jeg står tit og mangler en pæn sølvhalskæde. Og nu syntes jeg egentlig også, at jeg er blevet gode venner med sølv.\nWideselection – ordet siger sig selv. Bredt udvalg. Der er smykker til kvinder og mænd – både ringe, øreringe, armbånd, halskæder og vielsesringe. Der er et bredt udvalg af forskellige designere – Renaissance Life, Sence Copenhagen, Bøge Smykkedesign, Tokyo Jane, Frk. Lisberg, Solskov. Der også er mulighed for at designe sit personlige smykke, fx en forlovelsesring. (Ingen pres på Jonas 😉 )\nMed det brede udvalg er der også en bred prisklasse inden for de forskellige kategorier. Denne fine halskæde står til 579 kr – og jeg er sikker på den bliver brugt en masse i fremtiden.\nOutfittet med halskæden, kommer på bloggen i nærmeste fremtid.\n//Sponsoreret indlæg – 100% mine egne ord//\nForfatter Anne CathrineUdgivet 8. august 2013 Kategorier Og alt det imellem...9 kommentarer til Wideselection.dk – bredt udvalg\nFrynsetaske fra Ebay\nI går modtog jeg denne frynsetaske hele vejen fra Kina, og jeg må sige – den har været længe undervejs! Det tog næsten en måned før den landede i min postkasse.\nMen nu er den her, og jeg er rigtig glad for den – så skidt pyt med den laaange vente tid, der var jo lidt helligdag som røg indover. Jeg faldt for tasken da jeg så Katrines og skyndte mig hjem for at bestille en magen til 🙂\nFrynsetasken kan købes her til de nettesum af 88 kr inkl. porto.\nForfatter Anne CathrineUdgivet 8. maj 2013 7. maj 2013 Kategorier Og alt det imellem...6 kommentarer til Frynsetaske fra Ebay


Luksusfælden - Side 391 - Debatten\nDato og tid er 17. nov 2018, 22:27\nSide 391 af 1319\nIndlægaf 2SHY » 19. apr 2016, 18:57\nRosa Espinosa skrev: Dårlig gave. En scooter har man mere end en weekend.\nIndlægaf Lull » 19. apr 2016, 18:57\nHvis de før kun har brugt 3100 om måneden på mad, kan de jo selv vælge at smide den difference på opsparingen\nIndlægaf Persnikedy » 19. apr 2016, 18:57\n2SHY skrev: Åh neeeeeeej.... ikke mere Amalie\nOgså min tanke.. Lad dog for helvede være med at lave flere programmer med hende, hun er jo evnesvag...\nSå evnesvag kan hun vel ikke være, hvis hun har fået TV3 til at betale for graviditet og barsel, kæresten siger at faderen allerede er stukket af da Amaliepigen åbenbart har sovet udenom allerede under graviditeten\nDe skulle sikkert bruge noget indhold til tv serien\nSovet udenom Det lyder så uskyldigt.\nOk, hun har voldbollet, bedre??\nVoldbolle er altså et klamt ord\nEnig, men Rosa var ikke tilfreds med den afdæmpede version.\nKan vi så ikke alle blive enige om råkneppe eller voldkneppe. Bolle er ord som børn bruger, ikke voksne mennesker... Med mindre vi snakker om mad så er melboller, boller med smør også videre velkommende\nIndlægaf Urtekussen » 19. apr 2016, 18:57\nHvorfor er hun kun på SU, hvis hun læser til kontorassistent?\nSom 26-årig burde hun da være berettiget til elevløn, endda voksenelevløn.\n(Og så kan hun få a-kasse og fagforening for 95,-/måned, hvis hun ikke har andet arbejde. Så det lidt hun ville kunne kradse ind som studiemedarbejder, ville blive slugt af fagforening og a-kasse-bidrag).\nOg børn får man altid råd til.\nVi har to, og bruger max 4000/måned på mad og husholdning\nIndlægaf 2SHY » 19. apr 2016, 18:58\nÅh nej... ikke endnu en der ikke kan finde ud af at købe buskort næste gang\nIndlægaf Persnikedy » 19. apr 2016, 18:58\nTruede de lige med en flad i næste uge?\nShop amok og busbøder\nJeg er videre til TV2 med fogedbesøg\nIndlægaf Juki » 19. apr 2016, 18:58\nHavde de ikke også kun én bil?\nDet kan vel godt blive lidt svært at få det hele til at gå op når de bor på landet, men måske de ikke har råd til benzin og vedligeholdelse.\nIndlægaf Rosa Espinosa » 19. apr 2016, 19:00\nDet vedtages hermed. Fra nu af skal kun ordet "voldkneppe" anvendes i Luksusfælden. Hørt hørt.\nIndlægaf 2SHY » 19. apr 2016, 19:01\n2SHY skrev: Åh nej... ikke endnu en der ikke kan finde ud af at købe buskort næste gang\nMen bed du mærke i at hun brugte sine penge på make-up og café-besøg. Så hun har helt styr på prioriteterne .\nJa fuldstændig. Det er selvfølgelig også federe end at bruge penge på transport\nIndlægaf Tibbler » 19. apr 2016, 19:01\nPersnikedy skrev: Truede de lige med en flad i næste uge?\nTror det var veninden - eller hvem hun nu havde med, som sagde det\nDet gjorde de. Og udfra den korte instruktion vil jeg gerne være den der giver hende den. Gerne så hårdt at pudderet står rundt om ørerne på hende .\nJeg ser for mig sådan en støvsky af alt for mørk pudder\nIndlægaf Persnikedy » 19. apr 2016, 19:02\nDer er da også en eller 2 af eksperterne hvor det ord godt kunne bruges\nIndlægaf Rosa Espinosa » 19. apr 2016, 19:03\nIndlægaf 2SHY » 19. apr 2016, 19:04\nØv det er så trist det med fogeden\nHov det var i øvrigt mit indlæg nr 4000


marts 2017 | Clara Tuxen Blog\nPink Coconut Smoothie Bowl\n28-03-2017 08:00 28-03-2017 08:00\nSmoothie bowls er rigtig populære i øjeblikket, og jeg elsker, at jeg kan eksperimentere med de forskellige toppings. Udover de har en fantastisk smag, er de så nemme at lave sunde, da man kan uden problemer putte alverdens ingredienser i, der er fyldt med gode næringsstoffer.\nI dag har jeg valgt at lave en lyserød og girly smoothie bowl. Lad os bare gå igang!\n1,5 til 2 dl kokosvand (jeg bruger den, som hedder "Coconut Dream". Den kan bl.a. købes i Meny, Kvickly og Irma.)\nPut alle ingredienserne til selve smoothien i en foodprocessor og blend. Som alternativ kan du også bruge en stavblender. Smoothien hældes i en skål og pyntes med de forskellige toppings.\nDu behøves ikke at bruge lige præcis de her toppings. Du kan bruge alt fra mandler og gojibær til bananer og kiwi! Kun fantasien sætter grænserne.\nDet er meget vigtigt, at både bananen og jordbærrene er frosne. Det er med til at give smoothien en cremet og is-agtig smag.\n25-03-2017 16:35 10-04-2017 07:40\nGoodiebox: Marts 2017\n25-03-2017 14:00 25-03-2017 14:08 Beauty\nHvis I følger med på min snap, ved I, at jeg ELSKER at modtage min Goodiebox . Min pakke kommer altid med DAO, og derfor bliver min Goodiebox altid leveret i løbet af natten eller tidlig morgen, så jeg har den, når jeg står op, hvilket er noget, jeg bare elsker. Denne gang er temaet "Goodiebox Prisen 2017", og derfor er boksen (som altid) fyldt med en masse lækre produkter i form af fem produkter, hvor fire af dem er fullsize.\nDet produkt, som fangede min opmærksomhed med det samme, var Maria Nila's Cream Heat Spray, som man anvender, inden man føntørrer sit hår. Den har en skøn duft, indeholder ingen parabener og er vegansk. What's not to like? Jeg kender allerede godt mærket og har haft positive oplevelser med det, så jeg glæder mig så meget til, at jeg skal prøve det her nye produkt.\nNæste produkt er den her "peeling puff" fra Starskin, som man bruger til at fjerne døde hudceller og hudorme, og desuden reducerer den rynker. Jeg prøvede den lige, inden jeg skrev indlægget, og jeg må indrømme, at den virker virkelig godt. Den efterlader min hud helt glat og smooth, og jeg kan 100% stå inde for dette produkt.\nDerudover har jeg modtaget en lækker dagcreme fra Grown Alchemist og en parfumeprøve fra det populære mærke, Clean. Jeg har fået den, som hedder Lovegrass, og det er en skøn forårsduft. Sidst men ikke mindst har jeg modtaget en face mist fra Karmameju. Dog har jeg modtaget en til tør hud, så jeg kan ikke rigtig bruge den i ansigtet, da jeg har mere en sart hud. Men til sommer skal jeg nok få den brugt på kroppen, da solen kan godt gøre mine ben, skuldre og arme lidt tørre, og her vil den her face mist være rigtig nyttig.\nMånedens Goodiebox har en værdi på ca. 793.kr! Det skal lige siges, at den kun kostede 169 kr. I kan læsere nærmere ved at klikke her.


Alle restauranter i Austin Restauranter i nærheden af Easy Tiger\nAlle aktiviteter i Austin Aktiviteter i nærheden af Easy Tiger\nUSA Texas (TX) Austin Restauranter i Austin Easy Tiger\nNr. 31 af 3.126 Restauranter i Austin $$ - $$$\nAmerikansk, Tysk, Bar 709 E 6th St, Austin, TX 78701+1 512-614-4972Website\nAlle billeder (109) Fuld visning Udmærkelsescertifikat Hvad er udmærkelsescertifikatet? TripAdvisor giver et udmærkelsescertifikat til indkvarteringssteder, seværdigheder og restauranter, som konsekvent får gode anmeldelser fra de rejsende. Book med OpenTable 26/06/2017\nReservér et bord Opdater Søg efter tilgængelige tidspunkter for denne restaurant Easy Tiger er ikke tilgængelig på det anmodede tidspunkt. Vælg et andet tidspunkt, eller søg efter restauranter med kapacitet.\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 4,5 349 anmeldelserFremragende55 %Rigtig god38 %Gennemsnitlig5 %Dårlig1 %Frygtelig1 %1 uge siden“Cool Spot ”1 uge siden“Relaxed atmosphere”Lukket nusø - lø7:00 am - 2:00 amAlle åbningstider KØKKENER Amerikansk, Tysk, Bar, Pub, Vegetarvenlig PRIS $$ - $$$VURDERINGER ServiceMadGod prisStemningPLACERING 709 E 6th St, Austin, TX 78701Alle oplysninger Forbedr denne registreringEr denne restaurant kørestolsegnet?Ja Nej Ved ikke Tilbyder denne restaurant gratis wi-fi?Ja Nej Ved ikke Tilbyder denne restaurant barnestole?Ja Nej Ved ikke Er der gode veganske retter på denne restaurant?Ja Nej Ved ikke Er der gode glutenfri retter på denne restaurant?Ja Nej Ved ikke Er denne restaurant god til morgenmad?Ja Nej Ved ikke Er denne restaurant god til brunch?Ja Nej Ved ikke Er denne restaurant god til frokost?Ja Nej Ved ikke Er denne restaurant god til middag?Ja Nej Ved ikke Tilbyder denne restaurant udbringning?Ja Nej Ved ikke Tak for din hjælp! Del en anden oplevelse, inden du smutter. Skriv en anmeldelse\nMedlemsvurdering Fremragende188Rigtig god133Gennemsnitlig19Dårlig6Frygtelig3Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (185)Engelsk (338)Fransk (3)Flere sprog Sprog Dansk (185)Engelsk (338)Fransk (3)Portugisisk (3)Spansk (3)Japansk (2)\nJefe1947Pueblo, Colorado14253Anmeldt 3 dage siden fra mobile enheder Unique Beer Garden with Great FoodGoogle Oversæt MereTak, Jefe1947 Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejRichFamily612345Anmeldt 1 uge siden fra mobile enheder Cool stedHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejTim GWest Chester, Pennsylvania254Anmeldt 1 uge siden fra mobile enheder Afslappet atmosfæreHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejRoseAnneJensenHouston, Texas259Anmeldt 2 uger siden fra mobile enheder Ønskede tysk madHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejjenmoldallas2018Anmeldt 2 uger siden Meget Austin ......MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejLemursquirreLos Alamos, New Mexico84Anmeldt 2 uger siden Virkelig ønskede at elske dette stedMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejCiara HAustin, Texas6933Anmeldt 3 uger siden fra mobile enheder Knackwurst for at vinde!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejrhopelainSan Francisco21156Anmeldt 4 uger siden fra mobile enheder Wow! Perfektion!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejvelofrauMission, Texas6511Anmeldt 4 uger siden fra mobile enheder Regnfuld dagMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejJ PDallas, Texas13540Anmeldt 10 maj 2017 Ved at falde dette sted på 6th StreetMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nOpdaterer listen... I nærheden Restauranter i nærhedenCasino El Camino336 anmeldelser 0,21 km væk Koriente102 anmeldelser 0,13 km væk Daruma Ramen58 anmeldelser 0,09 km væk Seværdigheder i nærhedenAustin Visitor Center132 anmeldelser 0,2 km væk Joseph and Susanna Dickinson Hannig Museum13 anmeldelser 0,3 km væk The Escape Game Austin1.185 anmeldelser 0,24 km væk Austin Detours602 anmeldelser 0,2 km væk Spørgsmål og svarFå hurtige svar fra personale og tidligere besøgende på Easy Tiger.Bemærk! Dit spørgsmål vil blive offentliggjort på siden Spørgsmål og svar.Retningslinjer for indlægSendBekræftelse: Forbedr denne registrering\nHandikapvenlig, Gratis wi-fi, Takeaway, Udendørsservering, Siddepladser, Tjenerstab, Serverer alkohol, Fuld bar, Vin og øl, Accepterer American Express, Accepterer MasterCard, Accepterer Visa, Accepterer Discover, Barnestole til rådighed\n709 E 6th St, Austin, TX 78701 Placering:


2550 gode møder i Industriens Hus på Kulturnatten - DI\nCarlsberg skænkede på Kulturnatten øl ud i deres nyudviklede prototype på flasker fremstillet af papir.\n12.10.19 • DIB • Nyheder\nFredagens kulturnat i Industriens Hus bød på alt fra frøbomber, rum-safari og rent drikkevand til partnerskaber mod sult og interaktiv grøn kunst på facaden. Det er dejligt, at så mange trodsede regnen og fik set virksomhedernes bud på en grønnere verden, siger kommunikationsdirektør Marion Hannerup, DI.\nKlokken 18 fredag aften var der trods massivt regnvejr kø udenfor hovedindgangen til Industriens Hus.\nÅrsagen var Kulturnatten i København – og de mange mennesker, der havde lyst til at besøge Dansk Industri (DI) og de medlemsvirksomheder, der var med i år.\nI alt havde 2550 børn og voksne valgte at lægge vejen forbi og se huset og medlemmerne under temaet: ”Vi skaber en grøn fremtid sammen”.\n- Det er dejligt, at så mange mennesker valgte at trodse regnen for at møde vores medlemsvirksomheder og se deres bud på, hvordan de – og deres produkter og services – kan bidrage til, at vi får en grønnere hverdag og løst de klimaudfordringer, verden står overfor, siger kommunikationsdirektør Marion Hannerup, DI.\nI Industriens Hus mødte de mange gæster både nære og globale bud på det grønne.\nVirksomheden TagTomat havde taget jord og frø med, så gæsterne kunne rulle sig en frøbombe og høre mere om større biodiversitet i byen.\nØrsted lod gæsterne se deres hjem fra rummet gennem VR-briller. Og det var voldsomt populært at komme på virtuel rummission – en slags rum-safari - sammen med fire astronauter fra USA og Europa – herunder danske Andreas Mogensen.\nMindre sult med flere partnerskaber\nVirksomheden Solarsack havde taget sin innovative vandrensningsbeholder med, som gæsterne kunne få et kig på. Mens Arla Foods Ingredients viste og fortalte, hvordan udviklingsarbejde egentlig ser ud anno 2019.\nSolvej Karlsund fra Arla Food Ingredients forklarede, at mejerikoncernen er gået sammen med Folkekirkens Nødhjælp, GAIN og DI for at mindske fattigdom og sult i et partnerskab mellem det private og offentlige.\n- Det er det, vi gerne har villet vise frem i aften, og jeg kan også høre på dem, der kommer her i dag, at der ikke er sørlig mange, der kender til de her samarbejder. Det vil vi gerne sætte mere fokus på, og det er det, jeg synes, der er sjovt ved at være her i aften, siger Solvej Karlsund\nPå den anden side af Industriens Hus – på Rådhuspladsen – var der også travlt på Kulturnatten.\nHer benyttede børn og voksne muligheden for med mobiltelefoner at ”tegne” på DI’s store glasfacade, der var omdannet til et kæmpe lærred, hvor alle kunne sætte deres helt eget præg på et grønt, interaktivt kunstværk.\nLæs også: København er verdens 5. smarteste by\nFelix Bekkersgaard Stark Karen Witt Olsen


dEUS: Keep You Close - Undertoner\nDet erfarne indieband dEUS har efterhånden eksperimenteret sig gennem progressive og eksperimentelle albums siden bandets dannelse i Antwerpen i 1991. Dette kan så absolut høres på deres nye udspil Keep You Close, som med skizofrene og nogle gange finurlige skift i lydbilledet ikke er bange for at udfordre det grandiose spektrum, de bevæger sig indenfor. Heldigvis formår de højtflyvende belgiere at levere hele albummet med begge ben solidt plantet på jorden.\nKeep You Close består af ni kærlighedssange, og selvom det måske lyder ensformigt, så er det ikke tilfældet her. Med disse ni sange skaber dEUS en fortælling, som er både dyster og stærkt medrivende. Første sang på albummet er titelsangen, som på bombastisk vis starter ud med dramatiske strygere, der blandet med en staccato-xylofon skaber den gennemgående signaturlyd på albummet. En gennemgående mørk og diset atmosfære, som med de mange lag af instrumenter giver en næsten orkestral fornemmelse, hvis det altså ikke lige var for de karakteristiske indierockede trommebeats og den fuzzede bas. Vi er nu skudt i gang, dumpet midt ind i en kærlighedskrise, hvor intensitet, passion og begær brænder på et gigantisk ligbål af dårlige erfaringer og uafsluttede gerninger.\nDet storladne lydbillede bliver stramt struktureret af guitarist og sanger Tom Barman, der med sine meget håndgribelige tekster giver fornemmelsen af, at man som lytter er med hele vejen. Dermed ikke sagt, at Barman er uden lyrisk kreativitet, for metaforerne og legen med ord er i dette tilfælde sprudlende, men på en dejlig jordnær vis. Efter de første par gennemlytninger forekom Barmans tekster mig en smule forslidte og klicheagtige, som f.eks. i introen/titelsangen “Keep You Close”, hvori teksten lyder: »Just like on the day we met, you pulling on me like a cigarette.« Men jo mere jeg lytter til sangene, desto mere gror måden, hvorpå Barman nærmest snakker og hvisker sig igennem verset for derefter typisk at eksplodere i omkvædet.\nDet er tydeligt at høre på albummet, at der er blevet kælet for og brugt lang tid på vokalerne. Det gør også, at albummet er spændende at lytte til mere end et par gange, når man efter 10+ gennemlytninger stadig kan blive overrasket over små detaljer. Desværre er det ikke udelukkende positive oplevelser, der bobler under overfladen på Keep You Close. På en sang som “Dark Sets In” får jeg lidt et surt opstød, når den ellers sofistikerede Barman brøler »inside / outside« hele omkvædet igennem, som om han kogte i sin egen brunst. Imens tager guitaren en doven vending fra en defineret crunchet sound til en typisk hardrocket, mudret powerakkord-suppe.\nPå trods af den lidt akavede “Dark Sets In” fungerer skiftene og især kontrasten mellem det flyvske og det jordnære netop som en rød tråd igennem albummet, hvilket gør Keep You Close værd at checke ud. Desværre mangler disse sange noget, som gør dem værd at sætte på igen om fem år. Det er gode og smukke sange, ja, men jeg synes samtidigt, at både melodi og tekst har en vis ligegyldighed over sig. Måske har jeg det egentlig bare, som Tom Barman selv udtrykker det i sangen “Ghost”: »Stuck in the middle, what’s it all for / it’s giving me so little, I want more.«\ndEUS eksperimenterende indierock\nMusikalske slægtninge: Pavement, The Jon Spencer Blues Explosion, Bauhaus


Fremgang for flagspætten i de danske skove - Netnatur\nFremgang for flagspætten i de danske skove\nPeter Thisted 30. oktober 2019\nI de mørke måneder holder den store flagspætte lydmæssigt lav profil og går over til lavmælt lilletromme. Spætten har dog succes året rundt på den danske naturscene\nStor flagspætte er en af de trælevende fuglearter, der er gået mest frem i Danmark de senere årtier.\nDet viser Dansk Ornitologisk Forenings (DOF) punkttællinger, der årligt siden 1975 har taget pulsen på bestandene af de almindelige danske ynglefugle og vinterfugle.\nDe helt store bestande af stor flagspætte lever i de ældre østdanske løvskove, men flagspætten har bredt sig markant mod vest og nord i Jylland, og findes nu som en vidt udbredt og almindelig ynglefugl over det meste af Danmark på nær enkelte øer.\n”Stor flagspætte har de senere årtier i stigende grad etableret sig i nye habitater, så den har fået større spillerum i sin udbredelse. Blandt andet er den blevet ynglefugl i tilgroede haver, hvor den endda kan vælge redekasser som ynglested. Det store spring fremad i udbredelse mod vest og nord i Jylland skyldes dog den kendsgerning, at de skove, der blev plantet i 1980’erne har nået en alder, der passer godt til spætterne. Også tendensen til mere varierede skove med løvtræer og nåletræer mellem hinanden er en fordel for spætten i modsætning til monokulturer, der ikke levner den føde og redesteder”, siger Charlotte Moshøj, der er biolog og videnskabelig projektleder i DOF.\nHun samler trådene i de punkttællinger, der hvert år i næsten et halvt århundrede har været gennemført i maj for ynglefuglenes vedkommende, og midt i januar, hvor vinterfuglene er blevet registreret.\nFede flagspættetider forude\nEt bud på fremtiden for flagspætten vil være, at dens fremgang næppe har toppet endnu i Danmark.\n”Der bliver i disse år udlagt flere og flere områder som urørt skov, hvilket er en stor fordel for spætter og mange andre småfugle. Også de mildere vintre, der er udsigt til med klimaændringerne, vil gavne arten. Vi kan i vores tællinger aflæse, at hårde, langvarige vintre reducerer antallet af stor flagspætte den efterfølgende ynglesæson. En større overlevelse på grund af mildere klima vil resultere i en større ynglebestand, hvis skovenes kvalitet ellers er til det”, siger Charlotte Moshøj.\nStor flagspætte slår på tromme for at holde rivaler væk og byde hunner indenfor. Optagelse: Uffe Rasmussen\nForårsfornemmelser på stortromme\nMan behøver strengt taget ikke at slå på tromme for den store flagspætte, for det klarer den fint selv.\nDen kan tromme året igennem, men styrken i slagene afhænger af årstiden. Den store flagspætte er en af de første fugle i skoven, der signalerer forår for alvor. En mildning i januar, og spætten slår til. I marts og april kulminerer koncerten.\nRepertoiret er enkelt. Flagspætten kan nøjes med at knirke, men helst trommer den kraftfuldt på tørre stammer, der kan sende et budskab om spættestyrke vidt omkring.\nDet hænder, at spætter også er til “heavy metal”. Der er eksempler på, at den store flagspætte har trommet på metalhætter til elmaster. Det er kun hannerne, der trommer i stor stil. Hunnerne bruger ikke deres næb i skovens rytmesektion, de bruger måske i stedet tiden på værkstedet.\nEt spætteværksted kan være en sprække i et gammelt træ, hvor spætten kan sætte en grankogle fast som i en skruestik.\nOg så kan den let og bekvemt hakke frøene ud mellem skællene på koglerne. Flittigt benyttede spætteværksteder kan bestå af dyngevis af kogler, der på sin vis er den store flagspættes svar på køkkenmøddingen.\nEt års hakken slider tre næb op\nEn særlig struktur i kraniet forebygger, at flagspætter får hovedpine, når de flere timer om dagen hakker og trommer. Også spættens næb er specielt designet. Næbbets hornlag vokser hele tiden i stil med en negl.\nEn flittig flagspætte slider tre næb op i løbet af et år. Om efteråret indfinder den store kostforandring sig i spættens liv. Om vinteren er det primært frø fra grankogler og andet vegetarisk næring, der er hovedføden.\nI sommerhalvåret tager insekter over som den vigtigste næringskilde. Derfor vil den store flagspætte helst yngle i gamle skovpartier med træruiner og råd, for her er der levevilkår til et varieret udbud af insekter.\nI England menes stor flagspætte ligefrem at have haft fremgang, fordi elmesygens hærgen på visse egne har efterladt masser af udgåede træer med et dertil hørende rigt liv af insekter.\nStor flagspættes krævende unge\nFAKTA OM STOR FLAGSPÆTTE\nStor flagspætte er den almindeligste danske spætteart.\nDer yngler fem andre spættearter i Danmark, nemlig lille flagspætte, mellemflagspætte, sortspætte, grønspætte og vendehals.\nDet hænder, at vi får besøg af den sjældne tretået spætte fra Skandinavien.\nFlagspætten har ikke fået sit navn med henvisning til et flag endsige Dannebrog.\nDet kunne man måske forledes til at tro, fordi fuglen benytter sig af markante rød-hvide farver i sin brogede dragt. Men navnet er afledt af det tyske ord ”fleck”, der betyder plet.\nFlagspætte relaterer derfor til fjerdragtens plettede fremtoning.\nLokalt har flagspætten haft mange øgenavne gennem tiden som for eksempel flækstær, skovsnarre, navrfugl, skovknark og skidenmette.\nDet sidste øgenavn tager afsæt i overtro, der engang handlede om, at spætten med sin stemme varslede skidt vejr.